Coba jelasin Episode Ignis dari Final Fantasy XV dalam bahasa melayu dong

Kandungan muat turun Episode Ignis (Episod Ignis) tertumpu terhadap Ignis, sebagaimana episod-episod DLC yang lain, dan juga berlangsung selari dengan jalan cerita utama. Sedang Noctis dan Lunafreya menjalani Cubaan Leviathan di Altissia, mereka diserang oleh Empayar Niflheim. Pertempuran tersebut memusnahkan bandar raya tersebut, dan dengan Noctis keletihan susulan berdepan dengan Leviathan, Ignis, Gladiolus dan Prompto cuba menyelamatkannya. Semasa askar imperial menduduki bandar raya tersebut, Ignis terpisah daripada rakan-rakannya dan terpaksa pergi sendirian. Setelah membersihkan banyak tempat di sekitar bandar raya, dia menaiki sebuah bot dan memberanikan diri melalui kawasan pertempuran untuk mencari Noctis. Masih terpisah, Ignis terpaksa berdamai dengan Ravus, yang ingin melindungi adik perempuannya dan menangkap Noctis untuk Niflheim, mengetahui bahawa empayar masih memerlukan seorang berdarah diraja untuk memakai Cincin Lucii dan mempergunakan kuasa Kristal.

Sungguhpun mereka telah berusaha, namun Ignis dan Ravus sudah terlewat untuk menyelamatkan Lunafreya, yang telah menggunakan kudrat terakhirnya untuk menyelamatkan Noctis meskipun cedera parah sehingga nazak. Ravus menjadi tidak keruan dan bersedia untuk membunuh Noctis atas kegagalannya untuk menyelamatkan Lunafreya, sambil menegaskan bahawa selama ini apa yang dilakukan oleh Noctis hanyalah meminta orang lain berkorban untuknya. Mengimbas semula janji yang dibuat kepada Raja Regis semasa dia masih budak serta terganggu dengan imej takdir Noctis untuk menghapuskan wabak Starscourge, Ignis masuk campur dan kedua-duanya bertarung sehinggalah Ravus terlihat imej roh Lunafreya. Menyedari bahawa kematian adik perempuannya adalah perlu bagi menghentikan wabak Starscourge, Ravus mula berlembut. Perdamaian mereka hanya singkat tatkala Ardyn masuk campur, mengatasi kedua-dua mereka. Ardyn mencemuh Ignis tatkala dia bersedia untuk membunuh Noctis, memberi Ignis cukup masa untuk memakai Cincin Lucii. Ignis menerima restu Raja-raja Lucis cukup lama untuk menggunakan Cincin tersebut, tetapi ia dibayar dengan penglihatannya seagai korban. Mengetahui bahawa dia tidak berupaya menghalang Ignis, Ardyn berundur dan Ignis serta Noctis dipapah oleh Gladiolus dan Prompto ke tempat selamat.

Pada babak pasca penghargaan, Noctis berterima kasih kepada Ignis kerana mengotakan janjinya kepada Regis tetkala kumpulannya bersedia berdepan dengan Ardyn buat kali terakhir.

Episode Ignis turut menampilkan garis masa alternatif dipanggil "Versi Ekstra" di mana Ignis memilih untuk berpura-pura di hadapan Ardyn dan tidak melawan. Dia dibawa ke Kubu Zegnautus di Gralea, di mana Ardyn membawanya ke Kristal dan mendedahkan kebenaran mengenai nasib Noctis. Enggan menerima hakikat tersebut, Ignis memakai Cincin Lucii dan melawan Ardyn. Dia membuat pakatan dengan Raja-raja Lucis untuk mengorban nyawanya untuk menyelamatkan Noctis dan menewaskan Ardyn, yang berjanji akan kembali setelah dia lenyap. Noctis, Gladiolus dan Prompto tiba setelah Ignis terbaring nazak; Noctis merelakan diri untuk memasuki Kristal, tetapi sebelum itu dia menggunakan kuasa Kristal untuk memulihkan kembali Ignis. Sepuluh tahun kemudian, keempat-empat protagonis kembali semula ke Insomnia, di mana—seperti pada garis masa asal—mereka membunuh Ardyn dan membersihkan Eos daripada wabak Starscourge. Dengan cahaya dikembalikan, Noctis menaiki takhta sebagai raja.